OpenLLM-France/wikimedia huggingface dataset:
# Venus

«Venus» té aquests significats:
* Venus (mitologia), deessa personificació de l'amor i la bellesa física a la mitologia romana.
* Venus (planeta), segon planeta del Sistema Solar, segons la seua proximitat al Sol.
* Art:
* Venus de Milo
* Venus d'Urbino
* Venus del mirall
* Venus prehistòrica, tipus de figures femenines, provinents de les cultures paleolítiques, amb els caràcters sexuals exagerats.
** Venus de Berekhat Ram
** Venus de Willendorf
** Venus de Gavà
** Venus de Lespugue
** Venus de Tan-Tan
** El naixement de Venus (Cabanel), famós quadre d'Alexandre Cabanel.
* Biografies:
** Venus, sobrenom d'Agnès Tejada, locutora de ràdio i presentadora de televisió.
** Venus, sobrenom de l'actriu eròtica Angelica Costello.
** Venus Williams, jugadora de tennis professional.
* Geografia:
** Venus (Texas), entitat de població a l'estat de Texas.
* Altres:
** Venus (pel·lícula), pel·lícula britànica del 2006 amb Peter O'Toole.
** Venus (pel·lícula de 2022), pel·lícula de terror de Jaume Balagueró.
** Venus (pintura), quadre del pintor alemany Lucas Cranach el Vell.
** Venus (òpera), obra del compositor Othmar Schoeck sobre un llibret d'Armin Rüeger.
** Venus (animal)
Viccionari
# Turşu kavurma

El turşu kavurma o turşu kavurması (turc) és un plat de la Regió de la Mar Negra, fet especialment en les zones central i oriental de la costa d'aquest mar. Turşu kavurması és fet amb turşu (turshu o torshi, verdures marinades) de mongetes verdes. Les mongetes marinades (en vinagre o suc de llimona, anomenades fasulye turşusu en turc), després de ser dessalades en aigua, son saltejades (kavurma) amb ceba o porro. És un plat típic d'Ordu i de Samsun i dels seus districtes com ara Çarşamba, o el districte de Sinop, Görele. El turşu ha de fer-se amb les mongetes al dente. En algunes zones també és fet amb turşu de cireres.

## Vegeu també

* Melocan kavurma

## Referències

* ↑ İsmail Topal. Trabzon '91. Oskar kitabevi, 1991.
* ↑ http://www.yenisafak.com/gundem/ordu-pidesini-dunyaya-tanitacak-2611775
* ↑ Ayvaz Gökdemir. Türk kimliği. Ötüken, 2009. ISBN 978-975-437-715-6.
* ↑ Turgut Çeviker. Çarşamba Kitabı. İris, 1992.
* ↑ Ali Bilir. Geçmişten günümüze tüm yönleriyle Görele. Simurg, 2001. ISBN 978-975-7172-50-5.
* ↑ Yemek Tarifleri: 3000 Adet. Mesut Bahar, p. 3599–. GGKEY:Q5A1H3LTUP0.

## Enllaços externs

* Els estudiants de gastronomia de Samsun tornan amb medalla del Festival de Cuina Turca (Van fer turşu kavurması com a entrant) (turc)
* Fasulye turşu kavurma al restaurant Hayvore d'Istanbul (anglès)
# Platja d'El Viso

La Platja de El Viso, se situa en el lloc de Duesos, en la Parròquia de Caravia Baja, en el concejo de Caravia, Astúries. Forma part de la Costa oriental d'Astúries, encara que no presenta cap mena de protecció mediambiental.

## Descripció

Alguns autors la consideren part de la Platja de La Espasa, i l'anomenen també platja de Moracey, encara que uns altres la consideren part del sorral de La Espasa però diferent de la de Moracey. S'uneix en baixamar a la de La Espasa. Presenta forma de petxina i està abrigada per la presència de penya-segats de penya Forada.

## Referències

* 1 2 3 del Río, Alejandro. Guía total de las playas de Asturias. 244 rincones para disfrutar de la costa asturiana (en castellà). Nobel, 2013, p. 220. ISBN 978-84-8459-669-1.
* ↑ «Playa de la Espasa/ El Viso en Caravia, playas de Asturias» (en espanyol europeu). [Consulta: 3 octubre 2018].
# Louis Weichardt

Louis Theodor Weichardt (21 de maig, 1894-26 d'octubre, 1985) fou un líder polític sud-africà fundador dels Gryshemde (Greyshirts o Camises grises), una organització nacional-socialista.
Nasqué a Paarl (Província del Cap) d'una família alemanya. El 26 d'octubre de 1933 va fundar a Ciutat del Cap,el South African Christian National Socialist Movement amb una secció paramilitar (seguint el model nazi de camisa marró Sturmabteilung) anomenats Gryshemde o Greyshirts.
Quan esclatà la Segona Guerra Mundial fou considerat un enemic de l'estat i internat. Quan acabà la guerra fou estret col·laborador d'Oswald Pirow i el seu grup New Order.
Després de la derrota electoral de 1948, Weichardt va dissoldre el seu partit i es va aliar al partit de Daniel François Malan, Partit Nacional, i aconseguí ser-ne senador per la Província de Natal el 1956-1970.

## Referències

* Biographical Dictionary of the Extreme Right Since 1890 editat per Philip Rees (1991, ISBN 0-13-089301-3)
* Fascism: Comparison and Definition per Stanley G. Payne (Universitat de Wisconsin-Madison Press, 1980, ISBN 0-299-08060-9)
* The South African Opposition 1939-1945 per Michael Roberts & A.E.G. Trollip (Ciutat del Cap, 1947)

## Enllaços externs

* "Vote for Louis Weichardt" a la pàgina del Centre Simon Wiesenthal
* Louis Weichardt; Greyshirt leader, foto de diari de 1937 a la pàgina del Centre Simon Wiesenthal.
# Bustillo del Páramo de Carrión

Bustillo del Páramo de Carrión és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 117 | 103 | 87 | 82 |
# Venuleu (militar)

Venuleu (en llatí Venuleius) va ser un militar romà del segle i aC.
Va ser legat, segons es creu, de Gai Calvisi Sabí a la província romana d'Àfrica.
Quan Quint Cornifici va prendre possessió de la província, Venuleu va ser privat dels seus lictors, l'any 43 aC.

## Referències

* ↑ [https://quod.lib.umich.edu/m/moa/acl3129.0003.001/1247?rgn=full+text;view=image;q1=VenuleiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1239. ]
# Una altra cosa

Una altra cosa a ser un programa de televisió humorístic emès a la cadena catalana TV3 de 2002 a 2004 i presentat per Andreu Buenafuente.

## Història

L'estructura del programa era molt similar a la d'un altre espai anterior del presentador, La cosa nostra, emès en la mateixa cadena als anys 1999-2000.
Es va emetre a TV3 entre 2002 i 2004 cada dimarts a les 21.30 h, després de l'informatiu Telenotícies vespre. Durant els aproximadament 120 minuts que durava, el programa s'iniciava amb un monòleg humorístic del presentador mitjançant el qual comentava l'actualitat setmanal des d'un altre punt de vista.
Gran part de l'humor del programa es basava en personatges còmics com El Gilipollas i Narcís Reyerta -tots dos interpretats per David Fernández-, Palomino (Oriol Grau) i El Neng i Mario Olivetti -ambdós interpretats per Edu Soto. També va ser en aquest programa on va debutar Jordi Évole en el seu paper d' "El Follonero", un home que feia comentaris sarcàstics i incisius des de les graderies del plató.

## Referències

* ↑ De “La Cosa Nostra” a “Buenafuente”
* ↑ Academia Buenafuente Arxivat 2018-05-17 a Wayback Machine. en tiempodehoy.com
* ↑ "Le llamaban 'Follonero'...": Diez grandes momentos de Jordi Évole en TV en vertele

## Enllaços externs

* Pègina d' Una Altra Cosa al web de TV3
* Últim programa (29/6/2004) a Youtube.
# Tim Sparv

Tim Sparv (Oravais, 20 de febrer de 1987) és un exfutbolista finlandès que jugava en la posició de migcampista. Va començar la seva carrera futbolística a l'equip juvenil del Norrvalla Fotbollsförening abans de fitxar pel Southampton Football Club. La seva carrera professional la va iniciar jugant a l'Halmstads BK suec, abans de signar amb el FC Groningen el 2010.
Sparv va fer el seu debut internacional amb la selecció de Finlàndia el febrer de 2009, a l'edat de 21 anys, i va arribar a jugar-hi 84 partits, incloent-hi les classificacions per a la Copa del Món de la FIFA 2010, 2014 i 2018. La seva família és part de la població de parla sueca de Finlàndia.
El setembre de 2021, Sparv va denunciar públicament les condicions dels treballadors migrants que havien estat construint els estadis per a la Copa del Món de Futbol de 2022 a Qatar en un article a The Players' Tribune.

## Palmarés

FC Midtjylland
* Lliga danesa de futbol: 2014/15, 2017/18, 2019/20
* Copa danesa de futbol: 2018/19
Finlàndia
* Copa del Bàltic de futbol: subcampió 2012, bronze 2014
Individual
* Jugador de l'any sub-21 de Finlàndia: 2007
* Jugador de l'any del FC Midtjylland: 2015
* Futbolista finlandès de l'any: 2015

## Referències

* ↑ «NYT se on varmaa: Huuhkajien kapteeni Tim Sparv siirtyy HJK:hon».
* ↑ «Hollantiin siirtyvä Sparv jännää jo Groningenin otteita» (en finès). Ilta-Sanomat, 07-11-2009. [Consulta: 31 gener 2020].
* ↑ Jensen, Kenneth. «3. december: Tim Sparv, "Teddy Bear" og Miss Tjekkiet» (en danès). Tipsbladet. Tipsbladet ApS, 03-12-2017. [Consulta: 17 juny 2019].
* ↑ «We Need to Talk About Qatar | By Tim Sparv» (en anglès). The Players' Tribune. [Consulta: 15 octubre 2021].
* ↑ «Guldfest i Herning: FC Midtjylland er dansk mester». dr.dk. Danmarks Radio, 09-07-2020. [Consulta: 14 juliol 2020].
* ↑ «Kauden 2007 parhaat» (en finès). , 19-11-2007 [Consulta: 19 febrer 2015]. Arxivat 19 de febrer 2015 a Wayback Machine. «Còpia arxivada». Arxivat de l'original el 2015-02-19. [Consulta: 7 febrer 2023].
* ↑ «Korpela ja Sparv Vuoden pelaajat» (en finès). , 20-10-2015. Arxivat 19 de febrer 2015 a Wayback Machine. «Còpia arxivada». Arxivat de l'original el 2015-02-19. [Consulta: 7 febrer 2023].
# Platja d'El Rinconín/Cervigón

La Platja de El Rinconín, coneguda també com a Platja de Cervigón, se situa a Gijón, Astúries, confrontant a una altra de les platges urbanes de la ciutat, la Platja de San Lorenzo.Hi ha autors que consideren que les platges de El Rinconín i de Cervigón són dos i molt diferents i per això les consideren com a independents.

## Descripció

La platja de El Rinconín, és una allargada (encara que para Alejandro del Riu la seva forma és de petxina), estreta i rocosa, en el jaç de la qual es combinen afloraments rocosos i fina sorra daurada. La seva extensió seria d'uns 200 metres de longitud i 10 de amplària.
Per la seva banda la platja de Cervigón, presenta forma de petxina i se situa a continuació de l'anterior. Presentaria afloraments rocosos i sorra torrada, però de gra gruixut.
Com a serveis presenta des de papereres i servei de neteja, a lavabos, dutxes i telèfon, a més de senyalització de perill i a l'estiu ajuda i salvament.

## Referències

* 1 2 3 4 del Río, Alejandro. Guía total de las playas de Asturias. 244 rincones para disfrutar de la costa asturiana (en castellà). Nobel, 2013, p. 183. ISBN 978-84-8459-669-1.
* ↑ «playa el rinconin,el rinconin gijon asturias,playas de gijon asturias,playas asturias,playas del cantabrico, y el cantabrico turismo rural y alojamientos en las playas de asturias, casas rurales, alojamientos cerca de playas, casas rurales junto al mar» (en castellà). Arxivat de l'original el 2016-05-13. [Consulta: 21 octubre 2018].
* ↑ http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.PLAYAS.PLY_CO_PLAYA&valores=435 Arxivat 2015-04-02 a Wayback Machine.
# Miló

Miló és el nom dels següents personatges:
* Tit Anni Papià Miló, magistrat romà
* Miló de Crotona, atleta grec i general de Crotona
* Miló de l'Epir, general del rei Pirros de l'Epir
* Miló (assassí), magnicida epirota
* Miló de Berea, oficial macedoni
* Miló de Narbona, comte de Narbona
# Louis Vuitton

Louis Vuitton és una empresa francesa que dissenya roba i complements de luxe i és considerada com l'actual marca de luxe més exclusiva del món. El principal patrocinador de la Copa Amèrica de Vela posseeix 445 botigues en 62 països. L'empresa fou fundada pel francès Louis Vuitton (1821-1892). La primera botiga s'obrí a París en 1854. En 1896 el seu fill Georges dissenyà la lona Monogram, o Monogram canvas collection, que inclou les inicials LV.
La companyia és dirigida pel grup LVMH, el president del qual és Bernard Arnault. Paral·lelament, l'empresa és gestionada per Patrick Louis Vuitton que, juntament amb dissenyadors coneguts internacionalment com a Marc Jacobs ha aconseguit mantenir l'associació de l'empresa de luxe i l'exclusivitat.
Louis Vuitton té per política no fer mai rebaixes als seus productes. Ells pensen que no ho han de fer perquè els productes mantinguen la percepció de valor per part dels seus clients.

## Referències

* ↑ Diario de Sevilla: «Un hombre ligado al lujo»
* 1 2 El País: «"En Louis Vuitton no hemos notado la crisis y nunca hacemos rebajas"»
* ↑ Bellu, Serge. Louis Vuitton: The Art of the Automobile (en anglès). Abrams, 2008, p. 12.
* ↑ Cult. Iconos de una generación (paper) (en castellà). Madrid: Edimat libros, 2008, p. 66-67. ISBN 978-84-9794-079-5 [Consulta: 28 octubre 2014].

## Enllaços externs

* Lloc web oficial
# Peabody (Kansas)

Peabody és una població dels Estats Units a l'estat de Kansas. Segons el cens del 2000 tenia 1.384 habitants.

## Demografia

Segons el cens del 2000, Peabody tenia 1.384 habitants, 531 habitatges, i 346 famílies. La densitat de població era de 434,4 habitants/km².
Dels 531 habitatges en un 30,7% hi vivien nens de menys de 18 anys, en un 53,9% hi vivien parelles casades, en un 7,7% dones solteres, i en un 34,7% no eren unitats familiars. En el 31,8% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,01.
Per edats la població es repartia de la següent manera: un 24,6% tenia menys de 18 anys, un 5,3% entre 18 i 24, un 24,4% entre 25 i 44, un 24% de 45 a 60 i un 21,6% 65 anys o més.
L'edat mediana era de 42 anys. Per cada 100 dones de 18 o més anys hi havia 88,9 homes.
La renda mediana per habitatge era de 29.792 $ i la renda mediana per família de 37.250 $. Els homes tenien una renda mediana de 28.750 $ mentre que les dones 19.028 $. La renda per capita de la població era de 15.493 $. Entorn del 6,3% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peabody». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Peabody». American Fact Finder. Oficina del Cens dels Estats Units, 12-01-2010.
# Bustillo de la Vega

Bustillo de la Vega és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 414 | 385 | 373 | 363 |
# Ernest Peterly

Ernest Peterly (1 de gener de 1892 - desembre de 1955) fou un futbolista suís que va jugar com a migcampista. Va passar tota la seva carrera jugant amb l'SC Brühl a Suïssa i l'Internazionale a Itàlia, equip amb el qual va guanyar el Campionat italià de futbol de 1909–10, sent-ne el màxim golejador. També va guanyar la Sèrie A suïssa de 1914–15 amb l'SC Brühl, ajudant al club a guanyar el seu primer trofeu de la història.
Peterly també va ser un internacional amb Suïssa, i va representar el seu país cinc vegades entre 1913 i 1918.

## Palmarès

Internacional
* Campionat italià de futbol: 1909–10
SC Brühl
* Sèrie A suïssa: 1914–15
Individual
* Capocannoniere: 1909–10

## Referències

* ↑ , <https://www.letempsarchives.ch/page/GDL_1955_12_07/5/article/2732665>
* ↑ «Derbi Milà Inter 1908» (en italian). .

## Enllaços externs

* Ernest Peterly a National-Football-Teams.com (anglès)
* Fitxa a inter.it
# Uncastillo

Uncastillo (Uncastiello en aragonès) és un municipi d'Aragó situat a la província de Saragossa i enquadrat a la comarca de Las Cinco Villas i situada a uns 115 kilòmetres de la capital aragonesa. El terme municipal té una extensió de 230 km² i està situat a una altitud de 601 metres sobre el nivell del mar.

## Geografia

El terme municipal d'Uncastillo limita al nord amb Sos del Rey Católico, Petilla de Aragón, Isuerre i Lobera d'Onsella; per l'est per Luesia i Biota; pel sud amb Biota, Sádaba i Layana; i per l'oest amb Sádaba, Castiliscar i Sos del Rey Católico.
Uncastillo està assentada en una vall prop dels rius Riguel i Cardenas i la seva estructura urbana es concentra al voltant del castell, que s'alça sobre la penya Ayllón, un lloc emblemàtic del poble. El terme municipal presenta una gran varietat de paisatges que van des de zones muntanyoses del prepirineu fins a la depressió de la vall de l'Ebre.

## Història

Al municipi d'Uncastillo s'hi han trobat restes arqueològiques des de l'edat dels metalls fins a l'època romana. Sota domini musulmà, el poble va esdevenir un important punt estratègic militar i després de la reconquesta, Uncastillo va passar a mans del rei de Pamplona Sancho Garcés I. Durant el regnat de Sancho III es va consolidar com a frontera i es van construir a prop més fortificacions i castells, i a partir de la desvinculació del regne d'Aragó del regne de Pamplona, va començar l'avanç dels cristians per tota l'esplanada de Las Cinco Villas.
El punt àlgid de la població va ser durant el segle xii, en el qual s'hi van aixecar nombroses esglésies i temples, fet que va fer augmentar l'economia del poble i les interaccions socials, artístiques i culturals. A partir del segle xiii, el poble va entrar en un declivi econòmic a causa de l'avanç dels cristians durant la reconquesta. Uncastillo va passar a ser un poble de segon pla, ja que la població avançava cap a les terres llevantines molt més fèrtils.
Entre els principals monuments d'Uncastillo, destaquen les esglésies de Santa Maria, San Martín, San Juan, San Felices, San Lorenzo i San Miguel, a més a més de les restes del seu castell.

## Referències

* ↑ Turismo de Zaragoza Arxivat 2014-06-30 a Wayback Machine., www.turismodezaragoza.es [consulta: 26-03-2014]
* ↑ Web municipal d'Uncastillo Arxivat 2014-07-31 a Wayback Machine., www.uncastillo.es [consulta: 26-03-2014]
* ↑ Guia turística d'Uncastillo, www.arteguias.com [consulta: 26-03-2014
# Teorema de Pasch

En geometria, el teorema de Pasch, enunciat el 1882 pel matemàtic alemany Moritz Pasch, és un resultat de la geometria plana que no pot derivar-se dels postulats d'Euclides. Tot i que ara es consideraria com un resultat de la teoria de l'ordre, el fet està relacionat amb el mètode axiomàtic.
L'afirmació és la següent: sigui una relació d'intermediació entre punts $[ABC]$, la qual podria llegir com "B està entre A i C". Donats els punts $A$, $B$, $C$ i $D$ en una línia, $[ABC]$ i $[BCD]$ implica que $[ABD]$.

## Bibliografia

* Coxeter, H.S.M.. Introduction to geometry. 2a edició. John Wiley and Sons, 1969. ISBN 978-0-471-18283-2. (anglès)
* Pasch, Moritz (1912), Vorlesungen uber neuere Geometrie (2nd ed.), Leipzig: B.G. Teubner (alemany)

## Referències

* ↑ W., Weisstein, Eric. «Pasch's Theorem» (en anglès). [Consulta: 29 juliol 2018].

## Vegeu també

* Geometria ordenada
* Axioma de Pasch
# Pereiàslavka

Pereiàslavka (en rus: Переяславка) és un poble (un possiólok) del krai de Khabàrovsk, a Rússia, que el 2019 tenia 7.399 habitants. És el cap administratiu del districte rural de Lazó, al qual pertanyen 51 poblacions.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
* ↑ Закон Хабаровского края от 28 июля 2004 года № 208 «О наделении посёлковых, сельских муниципальных образований статусом городского, сельского поселения и об установлении их границ»Plantilla:Недоступная ссылка
# Micael Borges

Micael Borges (Rio de Janeiro, 12 de desembre de 1988) és un actor de cinema brasiler.
Va començar la seva carrera el 1993 en una obra de teatre, als cinemes, va començar el 2001 fent una petita aparició a la pel·lícula Copacabana. Va guanyar prominència mentre actuava a la pel·lícula City of God el 2002, Va actuar en algunes telenovel·les de Globo com Malhação el 2009, en les quals va ser el protagonista I en O Tempo Não Para el 2018. El 2011 va guanyar fama en ser un dels protagonistes de la telenovel·la Rebelde Brasil. forma part del grup fictici de la novel·la i va fer espectacles arreu del país.

## Filmografia

* Copacabana (2001)
* Cidade de Deus (2002)
* As Alegres Comadres (2003)
* Irmãos de Fé (2004)
* Alemão (2014)

## Referències

* ↑ «Micael Borges será o primeiro protagonista negro de 'Malhação'» (en portuguès brasiler), 19-11-2008. [Consulta: 28 setembre 2021].
* ↑ «Micael Borges: 'Rebelde é um desafio'» (en portuguès brasiler), 28-10-2010. [Consulta: 28 setembre 2021].
# Ca Folqué

Ca Folqué és un edifici del municipi de la Pobla de Massaluca (Terra Alta) que forma part de l'Inventari del Patrimoni Arquitectònic de Catalunya.

## Descripció

Originàriament una sola casa, actualment està dividida en dues. Es compon de tres plantes, la baixa utilitzada com a magatzem, la primera com a habitació i la superior és la golfa. El seu interior s'ha modificat successives vegades pel continuat ús durant els anys i actualment no està habitat. La façana principal, de carreus, és la més interessant i presenta una porta de mig punt de grans dovelles amb impostes i dues finestres als costats. Els tres nivells estan separats per una cornisa motllurada. Al primer pis hi ha tres finestres, dues de les quals han passat a ser balcons, amb els brancals motllurats i fusteries treballades als porticons. A la golfa hi ha una galeria correguda de finestres amb arcades de mig punt i impostes lligades entre les obertures. La façana posterior és més moderna i està més alterada, construïda de maçoneria i totxo. La coberta és de teula àrab a dues vessants i el ràfec és de lloses de pedra motllurades. Pertany a la tipologia de casa senyorial gòtica, tot i ser de l'època renaixentista. Aquesta tipologia és molt comú a la Terra Alta i al Maestrat com es pot comprovar a Horta, Vilalba, la Fatarella...
A la porta s'hi llegeix la data de 1608, la mateixa que es pot apreciar a la façana de l'església. Es troba a faltar el quasi segur ràfec de fusta propi de la seva tipologia.

## Referències

* 1 2 3 «Ca Folqué». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].

## Enllaços externs

* «Ca Folqué». Mapa de recursos culturals. Diputació de Tarragona.
# Weyer

«Weyer» té aquests significats:
* Weyer (Àustria): municipi austríac de l'estat de l'Alta Àustria
* Weyer (Baix Rin): municipi francès del departament del Baix Rin
* Weyer (Renània-Palatinat): municipi alemany de l'estat de Renània-Palatinat
Altres:
* Jerry Weyer: (1986), polític, activista i advocat luxemburguès
* Johann Weyer: (1515–1588), físic, oculista i dermatòleg neerlandès
# Uwe Rahn

Uwe Rahn (Mannheim, Alemanya, 21 de maig de 1962) és un exfutbolista alemany. Va disputar 14 partits amb la selecció d'Alemanya.

## Referències

* ↑ National Football Teams
# Phyllostachys edulis

El moso bambú, Phyllostachys edulis, Phyllostachys pubescens, entre molts altres sinònims, és una espècie de bambús de la família Poàcies i de la subfamília bambusoides. El rizoma és de tipus monopoidal, són els bambús que més s'estenen. Es caracteritzen per tenir, només, dues branques en cada entrenús i entrenusos molt distanciats. Es troben a tots els continents; a Europa les canyes aconsegueixen alçades de més de 20 metres i tenen el record de creixement vegetal: 1 metre en 24 hores al parc de la Bambuseria de Prafrance d'Andusa, solen resistir el fred fins a -22 °C i són molt apreciats per la seva fusta.

## Sinònims

Phyllostachys pubescens (Mazel ex J.Houz.), Phyllostachys heterocycla ((Carrière) Mitford.), Phyllostachys mitis (Auctt. non Rivière. & C.Rivière.), Bambusa edulis (Carrière), Bambusa heterocycla (Carrière)